**Boală grea!**

*CTN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Se vorbeşte-n lumea mare

Că bogaţii au lingoare,

Iar când e vorba de mită,

Boala mai rău îi incită.

Toţi aleşii pe sprinceană

Abia pun geană pe geană,

Dar când îşi votează prima

Toţi sunt treji, bătu-iar vina!

N-ai să vezi să dai cu tunul

Că se-nghesuie vreunul

Să renunţe la vreo spagă

Când arată ca o fragă!

Dar cei goi prin buzunare,

Ce s-or face frăţioare?

Când măseaua rău le crapă,

Bani de şpagă cum să facă?

E sătulă lumea, frate,

De-ăi cu pungile umflate!

Nu ar fi mai bine oare

Să mai stea şi la răcoare?!

Ce vorbesc eu fără spor?!

De ei nu scăpăm uşor!

Nici nu am cui a mă plânge…

Boala le-a intrat în sânge!

Şi-apoi, ce mare schimbare

Că intră ei la răcoare?!

Stau tot pe spinarea noastră

Precum florile în glastră!

Relaxaţi, mai scriu o carte,

Să ne-nveţe cum se poate

Să traieşti cu-o pensioară

Şi să-ţi duci viaţa amară.